OpenLLM-France/wikimedia huggingface dataset:
# Acantisita roquera

L'acantisita roquera (Xenicus gilviventris) és una espècie d'ocell de la família dels acantisítids (Acanthisittidae) i única espècie viva del gènere Xenicus. En altres llengües és conegut sovint com caragolet de les roques neozelandès (Anglès: New Zealand Rockwren) però no està relacionat amb els caragolets de la família dels troglodítids. Habita les muntanyes de l'oest de l'illa Sud de Nova Zelanda.

## Referències

* ↑ «Acantisita roquera». Cercaterm. TERMCAT, Centre de Terminologia. Rev. 7/02/2023(català)
# Aeroport de Takamatsu

L'Aeroport de Takamatsu (高松空港, Takamatsu Kūkō) (IATA: TAK, OACI: RJOT) és un aeroport internacional de segona classe localitzat al municipi de Takamatsu, a la prefectura de Kagawa, a l'illa de Shikoku, Japó. L'aeroport presta servei a la prefectura de Kagawa, al nord-est de Shikoku i rep vols nacionals i de països propers.
L'aeroport disposa d'una terminal amb quatre portes d'embarcament principals. D'aquestes quatre portes, tres d'elles solen estar reservades per a l'ús de Japan Airlines i All Nippon Airways i la restant per a les altres aerolínies i els vols internacionals. A la tercera planta de la terminal s'hi troba una terrassa panoràmica.

## Història

La història de l'aeroport comença el gener de 1944, quan l'Exèrcit Imperial Japonès va començar a construir un aeròdrom militar al poble de Hayashi (actualment integrat a la ciutat de Takamatsu i aleshores pertanyent al districte de Kita). El mateix any i sense haver-se acabat de construir, unitats de combat comencen a utilitzar-lo. L'agost de 1945, en acabar la Segona Guerra Mundial, les instal·lacions són requisades per les forces d'ocupació nord-americanes, tot i que amb la signatura del tractat de San Francisco l'any 1952, l'aeròdrom torna a ser propietat del govern japonés. Al maig de 1955 comencen les operacions d'aviació civil a l'aeròdrom. L'any 1991 l'aeroport va adoptar el seu nom actual i el 1992 comencen els primers vols internacionals. Als anys 2017 i 2018 es van privatitzar la gestió de l'edifici de la terminal i de l'aeroport respectivament en dues empreses que el 2019 es fusionaran, convertint-se l'aeroport de Takamatsu en el segon en tindre gestió privada al Japó després de l'aeroport de Sendai.

## Aerolínies i destinacions
### Nacional

| Ciutats | Nom de l'aeroport | Aerolínies |
| Ōta | Aeroport Internacional de Tòquio | ANA / JAL |
| Narita | Aeroport Internacional de Narita | Jetstar Japan |
| Naha | Aeroport de Naha | ANA |

### Internacional

| Ciutats | Nom de l'aeroport | Aerolínies |
| Inchon/Seül | Aeroport Internacional d'Inchon | Air Seoul / Asiana Airlines |
| Shanghai | Aeroport Internacional de Xangai-Pudong | Spring Airlines |
| Taoyuan/Taipei | Aeroport Internacional de Taiwan-Taoyuan | China Airlines / EVA Air / JAL |
| Hong Kong | Aeroport Internacional de Hong Kong | HK Express |

## Transport

Es pot accedir a l'aeroport mitjançant diverses línies d'autobusos locals i exprés i amb taxis.

### Ferrocarril

* Ferrocarril Elèctric Takamatsu-Kotohira (Kotoden)
** Kūkō-dōri

### Carretera

* Nacional 193

## Referències

* ↑ AIS Japan Arxivat 2011-07-22 a Wayback Machine.
* ↑ «에어서울, 10월부터 아시아나 日 노선 순차 인수» (en korean). NEWSIS.COM, 15-07-2016 [Consulta: 18 juliol 2016]. «Còpia arxivada». Arxivat de l'original el 2016-08-06. [Consulta: 6 setembre 2020].
* ↑ Estacional
* ↑ «HK Express Adds 3 New Routes to Japan in S16». airlineroute. [Consulta: 29 març 2016].
# Arxipèlag Okinawa

L'arxipèlag Okinawa (沖縄諸島, Okinawa shotō), o illes Okinawa, és un arxipèlag situat a l'oceà Pacífic. Forma part Illes Ryūkyū i, administrativament, de la Prefectura d'Okinawa, al Japó. Limita al nord amb les Illes Amami (Prefectura de Kagoshima) i al sud amb l'arxipèlag Sakishima (Prefectura d'Okinawa) format per les illes Miyako i les illes Yaeyama.

## Geografia

Està formada per les illes principals de:
* Illa d'Okinawa: 1.207,87 km²
* Kume-jima: 59,11 km²
* Ie-jima: 22,77 km²
* Iheya-jima: 21,72 km²
* Izena-jima: 15,42 km²
A més de dos axipèlags:
* Illes Daitō: 43.67 km²
* Illes Kerama: 35,97 km²

## Lingüística

A part del japonès, a l'arxipèlag Okinawa s'hi parlen dues llengües autòctones de la família ryukyuenca: L'okinawenc al sud i el kunigami al nord.

## Vegeu també

* Illes Ryūkyū
* Illa d'Okinawa
# Eduard-Michael Grosu

Eduard-Michael Grosu (Zărnești, Brașov, 4 de setembre de 1992) és un ciclista romanès, professional des del 2014. Actualment corre a l'equip Drone Hopper-Androni Giocattoli. En passar al professionalisme es convertí en el primer ciclista romanès professional. En el seu palmarès destaca la general de la Volta a Estònia de 2014 i el campionat nacional de contrarellotge del 2013 i 2017.

## Palmarès

* 2010
** Campió de Romania en contrarellotge júnior
* 2012
** Vencedor d'una etapa del Turul Dobrogei
* 2013
** Campió de Romania en contrarellotge
** Vencedor d'una etapa de la Volta a Romania
* 2014
** Campió de Romania en ruta sub-23
** 1r a la Volta a Estònia i vencedor d'una etapa
** Vencedor de 2 etapes del Carpathia Couriers Path
** Vencedor d'una etapa a la Volta al llac Qinghai
** Vencedor d'una etapa al Gran Premi de Gemenc
* 2016
** Vencedor d'una etapa a la Volta al llac Taihu
* 2017
** Campió de Romania en contrarellotge
** Vencedor d'una etapa al Sibiu Cycling Tour
* 2018
** Vencedor d'una etapa al Tour de Croàcia
** Vencedor de 3 etapes a la Volta al llac Qinghai
* 2019
** 1r a la Volta a Limburg
** Vencedor de 2 etapes a la Volta al llac Qinghai
** Vencedor d'una etapa a la Volta a Eslovàquia
** Vencedor d'una etapa al Tour de Croàcia
* 2020
** 1r a la Volta a Romania i vencedor de 2 etapes
* 2022
** Vencedor d'una etapa a la Volta a Romania

### Resultats al Giro d'Itàlia

* 2015. 150è de la classificació general
* 2016. 153è de la classificació general

## Referències

* ↑ «Eduard Grosu, primul ciclist profesionist din România, a obţinut cel mai bun rezultat din carieră». adevarul. [Consulta: 21 març 2015].
* ↑ «Zărneşteanul Eduard Grosu, primul ciclist profesionist român!». bzb. [Consulta: 21 març 2015].
* ↑ «Eduard Grosu - primul ciclist profesionist din România care a semnat cu o echipă Pro-Continentală». stiri. Arxivat de l'original el 2015-04-02. [Consulta: 21 març 2015].

## Enllaços externs

* Web personal
* Fitxa a sitiodeciclismo.net
# Antiga Casa de la Vila (Argentona)

L'Antiga Casa de la Vila és una casa consistorial d'Argentona (Maresme) inclosa a l'Inventari del Patrimoni Arquitectònic de Catalunya.

## Descripció

És un edifici situat al carrer Major de la Vila. Per l'estructura i disposició de la teulada, el seu origen devia ser una masia important dins el terme. Molt reformada a l'interior, conserva la porta dovellada. A la façana, les finestres i motllures d'estil gòtic senzill són alineades a la construcció. També els arcs dels finestrals, més propis de construccions civils d'origen reial o eclesiàstic que comunal o consistorial, foren afegits a finals del segle xix o principis del XX. També es va construir una balconada. Les finestres estan decorades amb vitralls de colors que reprodueixen escuts heràldics.

## Referències

* ↑ «Antiga Casa de la Vila». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 novembre 2016].
# Acantiza pintada

L'acantiza pintada (Acanthiza lineata) és una espècie d'ocell de la família dels acantízids (Acanthizidae) que habita boscos del sud-est de Queensland, est de Nova Gal·les del Sud, sud-est de Victòria i sud-est d'Austràlia Meridional.

## Referències

* ↑ «Acantiza pintada». Cercaterm. TERMCAT, Centre de Terminologia. Rev. 20/02/2021(català)
* ↑ Gould, John. Handbook to The birds of Australia, Volume 1. autopublicat, 1865, p. 372.
# Aeroport de Venècia Marco Polo

L'Aeroport de Venècia Marco Polo (codi IATA: VCE, codi OACI: LIPZ) (en italià: Aeroporto di Venezia Marco Polo) o també anomenat Aeroport de Venècia-Tessera és un aeroport que dona servei a Venècia. Està localitzat a la frazione de Tessera, a 13 km del centre de la ciutat. L'aeroport va ser batejat amb el nom de Marco Polo, viatger venecià considerat el descobridor europeu de la Xina.
L'Aeroport de Venècia va gestionar 6.868.968 passatgers durant l'any 2010, convertint-se en el cinquè aeroport més transitat d'Itàlia. És operat per SAVE S.p.A., una companyia parcialment pertanyent a les autoritats la qual també opera l'Aeroport de Treviso, on hi operen diverses aerolínies de baix cost.

## Aerolínies i destinacions

| Aerolínies | Destinacions |
| Aegean Airlines | de temporada: Atenes |
| Aer Lingus | Dublín |
| Aeroflot | Moscou-Sheremetyevo |
| Air Corsica | Marsella |
| Air Europa | Madrid |
| Air France | Lió, París-Charles de Gaulle |
| Air Transat | de temporada: Montréal-Trudeau, Toronto-Pearson |
| airBaltic | Riga |
| Alitalia | Bari, Brindisi, Catania, Cagliari, Naples, Palerm, Reggio Calabria, Roma-Fiumicino |
| Armavia | Yerevan |
| Austrian Airlines operat per Tyrolean Airways | Viena |
| bmibaby | de temporada: East Midlands |
| British Airways | Londres-Gatwick, Londres-Heathrow |
| Brussels Airlines | Brussel·les |
| Carpatair | Bucarest-Henri Coandă, Budapest, Timişoara |
| Cimber Sterling | de temporada: Copenhagen |
| Croatia Airlines | de temporada: Dubrovnik |
| Czech Airlines | de temporada: Praga |
| Delta Air Lines | Nova York-JFK de temporada: Atlanta |
| Eagles Airlines | Cagliari, Catania, Lamezia Terme, Olbia, París-Charles de Gaulle, Reggio Calabria, Pristina |
| EasyJet | Berlín-Schönefeld, Eivissa, Lió, Londres-Gatwick, Madrid, Nàpols, París-Charles de Gaulle, París-Orly, Roma-Fiumicino |
| EasyJet Switzerland | Basel/Mulhouse |
| Emirates | Dubai |
| Finnair | de temporada: Helsinki |
| Iberia | Madrid |
| Jet2.com | Leeds/Bradford, Edinburgh, Manchester |
| Jet4you | Casablanca |
| KLM | Amsterdam |
| Lufthansa | Frankfurt, Múnic |
| Lufthansa Regional operat per Air Dolomiti | Munic |
| Lufthansa Regional operat per Lufthansa CityLine | Düsseldorf |
| Luxair | de temporada: Luxembourg |
| Meridiana | Cagliari, Naples, Olbia, Sharm el-Sheikh |
| Norwegian Air Shuttle | Copenhagen de temporada: Oslo-Gardermoen |
| Qatar Airways | Doha |
| Scandinavian Airlines | Copenhagen |
| Swiss International Airlines operat per Swiss European Airlines | Zuric |
| TAP Portugal | Lisboa |
| Thomson Airways | de temporada: Londres-Gatwick, Manchester |
| Tunisair | Tunis |
| Turkish Airlines | Istanbul-Atatürk |
| Vueling Airlines | Barcelona, Madrid, Palma, Tolosa |
| XL Airways France | Nantes, París-Charles de Gaulle, Tolosa |

## Referències

* ↑ Mangia, Gianluigi. Un'analisi organizzativa del business system aeroportuale: il caso dell'aeroporto internazionale di Napoli (en italià). FrancoAngeli, 206, p.92. ISBN 884647810X.

## Enllaços externs

* Pàgina web oficial de l'Aeroport de Venècia Marco Polo
* Informació de l'aeroport del World Aero Data
# Arxiu Central d'Educació

L'Arxiu Central d'Educació és un centre de titularitat i gestió estatal que actua com a arxiu central de la Secretaria d'Estat d'Educació, Formació Professional i Universitats, encara que orgànicament pertany a la Subdirecció General d'Arxius Estatals, la qual depèn de la Secretaria d'Estat de Cultura, ambdues secretaries formen part del Ministeri d'Educació, Cultura i Esport espanyol.

## Història

Creat per Reial decret de 12 de desembre de 1847, adoptà el nom d'Arxiu General del Ministeri de Foment. Passarà per custodiar fons de gran importància com els de l'antiga Governació, la Direcció de Camins, o l'Arxiu de la Inquisició.
El 1884 el Cos Facultatiu d'Arxivers, Bibliotecaris i Arqueòlegs es fa càrrec de la seva gestió i passa dependre de la Direcció general d'Instrucció Pública, amb caràcter d'Arxiu General i de primera classe.
Al llarg del segle xx va passar per diverses dependències, va estar en els soterranis del Ministeri de Foment al Passeig d'Atocha, al carrer d'Alcalá l'any 1931, al carrer Serrano dins dels dipòsits de l'Arxiu Històric Nacional, fins que en 1973 s'estableix definitivament a la ciutat d'Alcalá de Henares, en l'ala dreta de la vuitena planta de l'edifici que també ocupen l'Arxiu General de l'Administració i el Centre d'Informació Documental d'Arxius (CIDA).

## Fons

Custodia documentació de gran valor per a la història de l'educació, la cultura o l'arquitectura. D'interès són les sèries documentals d'expedients personals i de revisió de depuració de catedràtics d'Universitat, Escoles Tècniques, Instituts i Magisteri, expedients d'oposicions i concursos de catedràtics i professors d'Universitat, Escoles Tècniques, Escoles Professionals i Instituts, Construccions Escolars, Missions Pedagògiques, Analfabetisme, els Planes d'Estudis, Congressos Internacionals, les Disposicions legals, els Títols i la Comptabilitat.

## Serveis

L'accés a l'Arxiu Central d'Educació és lliure i gratuït per a tots els ciutadans. Existeixen diferents tipus d'usuaris: la pròpia administració i els ciutadans que acudeixen en la legítima defensa dels seus interessos, o amb finalitats culturals o científics. Les consultes es poden realitzar a la sala d'investigadors o per correu ja sigui per correu ordinari o electrònic.

## Vegeu també

* Arxiu Històric Nacional
* Arxiu General de l'Administració
* Subdirecció General d'Arxius Estatals

## Referències

* ↑ Díaz Martín, Joaquín.
* ↑ Díaz Martín, Joaquín, Antecedentes, sedes y organización administrativa del Ministerio de Instrucción Pública y Bellas Artes.
* 1 2 Ramos Ruiz, Carlos.
* ↑ Muñoz Romano, José Luis.
* ↑ de los Santos, María Carmona.

## Enllaços externs

* Pàgina web de l'Arxiu Central d'Educació
* Centenari de la creació del Ministeri d'Instrucció Pública i Belles arts Arxivat 2015-05-18 a Wayback Machine.
* Documents per a la història de l'Educació Arxivat 2015-09-24 a Wayback Machine.
* Documents per a la història de la Cultura Arxivat 2012-02-03 a Wayback Machine.
# Ammosaure

L'ammosaure (Ammosaurus, "llangardaix de la sorra") és un gènere de dinosaure sauropodomorf que va viure al Juràssic inferior i mitjà en el que avui en dia és Nord-amèrica. Els adults feien uns 4 metres de longitud, era una espècie petita en comparació amb altres membres del mateix subordre, que incloïa els animals més grans que mai han caminat sobre la Terra. Era un animal versàtil, capaç de caminar bípede i quadrúpede, i podria haver sigut omnívor.
# Geoffrey Holmes

Geoffrey Holmes (Toronto, 19 de febrer de 1894 - Woking, 7 de maig de 1964) va ser un jugador d'hoquei sobre gel canadenc de naixement, però britànic d'adopció, que va competir durant la dècada de 1920. En esclatar la Primera Guerra Mundial estava estudiant al Royal Military College de Kingston i immediatament es va allistar l'exèrcit britànic, on va servir durant tota la guerra. En acabar la guerra va tornar al Canadà, on va completar els seus estudis.
El 1924 va prendre part en els Jocs Olímpics de Chamonix, on guanyà la medalla de bronze en la competició d'hoquei sobre gel. Poc després va deixar la seva carrera militar i l'hoquei sobre gel per exercir de missioner a l'Àfrica oriental.

## Referències

* 1 2 3 «Geoffrey Holmes Olympic Results». sports-reference.com. Arxivat de l'original el 17 de desembre 2012. [Consulta: 21 febrer 2018].
# Antiga Casa de la Vila de Gavà

L'Antiga Casa de la Vila de Gavà és un edifici del municipi de Gavà (Baix Llobregat) que forma part de l'Inventari del Patrimoni Arquitectònic de Catalunya.

## Descripció

És un edifici cantonera, de planta rectangular, planta baixa i pis. Obertures allindanades, motllures, tarja i reixes de forja. Porta d'accés amb semi pilastres estriades d'estil dòric fan de suport al cos principal del balcó. Aquest discorre por tota la façana amb solució arrodonida a la cantonada. A l'interior, una escalinata dona monumentalitat al vestíbul. Corona l'edifici una filada de carteles i cornisa amb motllures.

## Història

L'Ajuntament fou inaugurat el 29 de juny del 1927, després que l'any 1885 s'hagués comprat el solar a la família Lluch. Al llarg del temps, l'edifici havia estat situat en diferents cases de la població. Hem de subratllar la seva correcta intervenció a l'entorn urbà.

## Referències

* 1 2 «Antiga Casa de la Vila de Gavà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 gener 2016].
# Acantiza pissarrosa

L'acantiza pissarrosa(Acanthiza robustirostris) és una espècie d'ocell de la família dels acantízids (Acanthizidae) que habita boscos i arbusts del centre i oest d'Austràlia.

## Referències

* ↑ «Acantiza pissarrosa». Cercaterm. TERMCAT, Centre de Terminologia. Rev. 15-2-2021 (català)
# Amor de Déu en el cristianisme

L'amor de Déu és un concepte predominant tant a l'Antic Testament com al Nou Testament. L'amor és un atribut clau de Déu en el cristianisme, encara que al Nou Testament l'expressió "Déu és amor" apareix explícitament només dues vegades i en dos versos no gaire llunyans: 1 Joan 4:8,16.
L'amor de Déu ha estat el centre de l'espiritualitat d'una sèrie de místics cristians com Teresa d'Àvila.
# Eric Carruthers

Eric Carruthers (Toronto, 10 de novembre de 1895 - Tidworth, 19 de novembre de 1931) va ser un jugador d'hoquei sobre gel canadenc de naixement, però britànic d'adopció, que va competir durant la dècada de 1920. Era germà del també jugador d'hoquei sobre gel Colin Carruthers. Durant la Primera Guerra Mundial va lluitar a l'Exèrcit britànic, arribant al grau de major de la Royal Artillery.
El 1924 va prendre part en els Jocs Olímpics de Chamonix, on guanyà la medalla de bronze en la competició d'hoquei sobre gel. Quatre anys més tard, als Jocs de Sankt Moritz fou quart en la competició d'hoquei sobre gel.

## Referències

* 1 2 3 4 «Eric Carruthers Olympic Results». sports-reference.com. Arxivat de l'original el 14 de març 2010. [Consulta: 22 febrer 2018].
# Antiga Casa del Degà

L'Antiga Casa del Degà és una obra de Tarragona protegida com a Bé Cultural d'Interès Local.

## Descripció

Edifici de dues plantes d'alçada i planta baixa. Un gran pati d'entrada amb escala dona accés al primer pis. Hi ha dues làpides hebrees i dos cips romans encastats a la façana, on també destaquen els esgrafiats de la primera planta amb motius vegetals i figuratius.

## Història

Durant el segle xvi va esser la casa del Degà, dignitat capitular creada el segle xiii. L'any 1830, amb la desamortització de Mendizábal, l'immoble passà a mans privades. A inicis del segle XX fou transformada en edifici de pisos. Entre els anys 1996-1998 l'edifici va ser rehabilitat íntegrament i es van crear falsos històrics. Va ser desmuntat completament i durant l'intervenció es van perdre elements com els murs mitjaners originals. Les inscripcions romanes i jueves de la façana van ser substituïdes per còpies i els originals van passar a l'interior de l'edifici.

## Referències

* 1 2 «Antiga Casa del Degà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 maig 2018].
# Aerospace Medical Association

L'Aerospace Medical Association (AsMA) és l'organització professional més gran en els camps de l'aviació, l'espai, i de la medicina mediambiental. L'afiliació de l'AsMA inclou especialistes mèdics aeroespacials i hiperbàrics especialistes mèdics, científics, infermeres de vol, fisiòlegs, i investigadors de tot el món.

## Missió

La missió de l'Aerospace Medical Association és millorar el coneixement de la salut, la seguretat i el rendiment de les persones que treballen en el camp relacionat en l'aeroespai mitjançant l'aplicació del mètode científic.

## Història

L'asma es va trobar sota la direcció de Louis H. Bauer, M. D. a 1929. El Dr. Bauer va ser el primer director mèdic de la Branca Aeronàutica del Departament de Comerç dels Estats Units que es va convertir en l'Administració Federal d'Aviació (FAA). Els 29 primers "examinadors aeromèdics" van iniciar l'organització per a la "difusió d'informació, ja que potenciarà la precisió del seu art especialitzat ... oferint així una més gran garantia per a la seguretat del públic i del pilot, per igual, i cooperació. En la promoció del progrés de l'aeronàutica als Estats Units". Hubertus Strughold, el "Pare de la Medicina Espacial", cofundador de la branca de medicina espacial de l'AsMA en el 1950.

## Afiliació

L'AsMA té més de 2.200 membres, aproximadament el 25% dels membres és internacional de més de 70 països.

## Publicacions

L'AsMA produeix moltes publicacions, incloses:
* Aerospace Medicine and Human Performance - Una publicació mensual revisada per parells que va ser publicada per primera vegada el 1975 i està indexada a PubMed. (ISSN 2375-6314)
* Aviation, Space, and Environmental Medicine - Publicació mensual revisada per experts que es va publicar de 1975 a 2015 i està indexada a PubMed. (ISSN 0095-6562)
* Aerospace medicine - La revista que precedeix a Aviation, Space, and Environmental Medicine es va publicar del 1959 fins al 1974. (ISSN 0001-9402)
* The Journal of Aviation Medicine - La revista que precedeix Aerospace medicine es va publicar del 1930 fins al 1959. (ISSN 0095-991X)
* Directrius mèdiques per a passatgers d'aerolínies
* Directrius mèdiques per a viatges en aerolínies

## Referències

* ↑ Huerta, M., Headquarters, F.A.A., & Huerta, D. A. (2012). Aerospace Medical Association.
* 1 2 3 Aerospace Medical Association. «About the AsMA». Arxivat de l'original el 9 maig 2008. [Consulta: 5 juny 2008].
* ↑ «Medical guidelines for air travel. Aerospace Medical Association, Air Transport Medicine Committee, Alexandria, Va.». Aviat Space Environ Med, 67, 10 Suppl, 10-1996, pàg. B1–16. PMID: 9025825.

## Enllaços externs

* Pàgina d'inici de l'AsMA
* Revista Aviation, Space, and Environmental Medicine - Volum 74, número 1, gener de 2003 fins a l'actualitat
# Amoralisme

L'amoralisme és una doctrina filosòfica segons la qual no hi ha cap moral amb fonament objectiu i universal. Plantejat al segle xix pels alemanys Stirner i Nietzsche, estableix la norma de la conducta humana en quelcom independent del bé i del mal moral, negant tota obligació i tota sanció envers aquests.
És una moral alterna fonamentada en la raó i la felicitat individual, rebutjant manaments i imposicions ja siguin creences de qualsevol tipus, tradicions, costums, lleis o reglaments; no planteja el contrari al bé com equivocadament podria entendre's, sinó una valoració de la conducta i de les normes de convivència enfocades a la voluntat de les existències humanes. El danès Kierkegaard també té un concepte similar sobre com viure amoralment però amb espiritualitat, basant-se en la fe cristiana.
L'amoralisme està relacionat amb conceptes vitalistes en filosofia, contractualistes en el dret, voluntaristes en la política. L'amoralisme és un element que pot trobar-se en les filosofies egoistes, en l'existencialisme o en la filosofia de l'absurd.

## Referències

* ↑ «Amoralisme». Gran Enciclopèdia Catalana. Barcelona: Grup Enciclopèdia Catalana. [Consulta: 18 març 2013].
* ↑ Diccionario de Filosofía (en castellà). Barcelona: SPES Editorial (edició especial per a RBA Editoriales), 2003, p. 6 (Biblioteca de Consulta Larousse). ISBN 84-8332-398-2.